Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: IV. Az Itv. vonatkozó rendelkezései alapján — figyelemmel a 9/1994. (IV. 30.) BM rendelet illetékességi szabályaira
Paragraph Index: 194

IV. Az Itv. vonatkozó rendelkezései alapján — figyelemmel a 9/1994. (IV. 30.) BM rendelet illetékességi szabályaira — a tartózkodási engedélyek kiadására, valamint meghoszszabbítására irányuló kérelmeket kizárólag a rendőrség erre feljogosított idegenrendészeti szervei bírálhatják el. Az állampolgári jogok országgyűlési biztosa megállapította, hogy az Itv. vonatkozó rendelkezései tükrében értelmezhetetlen, hogy az intézkedés kiadásakor a főkapitány milyen további — az Itv.-ben nem szereplő körbe tartozó — adatok kapcsán feltételezi, hogy az idegenrendészeti szerveknek „kétségei” merülhenek fel, továbbá az sem, hogy ezen kétségek mire nézve állhatnak fenn. Az idegenrendészeti jogszabályok a tartózkodási engedély iránti kérelmek elbírálása során nem állapítanak meg hatáskört a rendőr-főkapitányságok vezetői számára. Értelmezhetetlen, hogy az ügyiratok vizsgálata során a főkapitány milyen jogszabály alapján és milyen kérdésben kíván állást foglalni. Ezért az intézkedés az Alkotmány 2. § (1) bekezdésében szabályozott jogállamiságból eredő jogbiztonsághoz való joggal összefüggésben okoz visszásságot.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes